Official Journal L 166 , 08/07/1993 P. 0031 - 0033

Finnish special edition: Chapter 4 Volume 5 P. 0032

Swedish special edition: Chapter 4 Volume 5 P. 0032



Id-Deċiżjoni tal-Kunsill ta' l-14 ta' Ġunju 1993 dwar laboratorji ta' riferenza għall-immonitorjar ta' biotossini marini (93/383/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, u partikolarment l-Artikolu 43 tiegħu, Wara li kkunsidrat il-proposta mill-Kummissjoni [1], Wara li kkunsidrat l-opinjoni tal-Parlament Ewropew [2]; Wara li kkunsidrat l-opinjoni tal-Kumitat Ekonomiku u Soċjali [3], Billi d-Direttiva tal-Kunsill 91/492/KEE tal-15 ta' Lulju 1991 li tistipula l-kondizzjonijiet tas-saħħa għall-produzzjoni u t-tpoġġija fis-suq ta' molluski bivalvi ħajjin [4] tistipula, b'mod partikolari fl-Anness li jinsab magħha, regoli varji li jirrigwardaw biotossini li jaffettwaw molluski bivalvoli ħajjin; Billi d-Direttiva tal-Kunsill 91/493/KEE tat-22 ta' Lulju 1991 li tistipula l-kondizzjonijiet tas-saħħa għall-produzzjoni u t-tpoġġija fis-suq ta' prodotti tas-sajd [5] tistipula, b'mod partikolari fl-Artikolu 5 u l-Kapitolu 5, punt II B u l-Anness li jinsab magħha, ċerti regoli dwar biotossini marini li jaffettwaw prodotti tas-sajd; Billi l-immonitorjar ta' biotossini marini huwa speċjalment importanti biex jiġi żgurat it-tpoġġija fis-suq ta' molluski bivalvoli ħajjin u prodotti tas-sajd li jikkonformaw mal-ħtiġijiet ta' l-imsemmija Direttivi; Billi, biex tiġi pprovduta sistema effiċjenti tal-immonitorjar biex jiġu ttestjati l-biotossini marini, laboratorju nazzjonli ta' riferenza responsabbli biex jikkoordina id-diversi analiżi meħtieġa f'kull Stat Membru għandu jiġi nominat; Billi, biex tiġi żgurata sistema standardizzata mall-Komunità kollha, laboratorju ta' riferenza tal-Komunità għandu jiġi nominat biex ikun responsabbli li jikkoordina l-immonitorjar ta' biotossini marini mwettaq minn kull laboratorju nazzjonali ta' ràferenza; billi x-xogħlijiet u l-kundizzjonijiet ta' tħaddim tal-laboratorju ta' riferenza tal-Komunità għandhom jiġu stipulati; Billi l-laboratorju tal-"Ministerio de Sanidad y Consumo" f'Vigo jikkonforma mall-kundizzjonijiet kollha meħtieġa biex jiġi nominat bħala l-laboratorju ta' riferenza tal-Komunità għall-biotossini marini; billi l-uffiċjali nkarigati tal-laboratorju intrabtu li jwettqu x-xgħolijiet stipulati f'din id-Deċiżjoni dwar it-termini hawn elenkati; Billi dan il-laboratorju ta' riferenza tal-Komunità huwa eliġibbli għall-għajnuna tal-Komunità skond l-Artikolu 28 tad-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju [6], ADOTTAT DIN ID-DEĊIŻJONI: Artikolu 1 Il-laboratorji elenkati fl-Anness hawn mehmuż huma b'dan nominati bħala laboratorji nazzjonali ta' riferenza għall-immonitorjar ta' biotossini marini. Artikolu 2 1. Kull laboratorju nazzjonali ta' riferenza għandu jkun responsabbli għax-xgħolijiet li ġejjin: - jikkoordina l-attivitajiet tal-laboratorji nazzjonali responsabbli għall-analiżi ta' biotossini marini fl-Istat Membru rilevanti, - jgħin lill-awtorità kompetenti fl-Istat Membru biex torganizza is-sistema għall-immonitorjar ta' biotossini marini, - jorganizza testijiet komparattivi bejn il-laboratorji nazzjonali varji responsabbli għall-analizzar ta' biotossini marini, - jiżgura li t-tagħrif provdut mill-laboratorju ta' riferenza tal-Komunità ikun mgħoddi lill-awtorità kompetenti ta' l-Istat Membru rilevanti u lill-laboratorji nazzjonali responsabbli għall-analizzar ta' biotossini marini. 2. Il-laboratorji nazzjonali ta' riferenza għandhom jikkollaboraw mall-laboratorju ta' riferenza tal-Komunità riferit fl-Artikolu 3. Artikolu 3 Il-laboratorju tal-"Ministerio de Sanidad y Consumo" f'Vigo huwa b'dan nominat bħala l-laboratorju ta' riferenza tal-Komunità għall-immonitorjar ta' biotossini marini. Artikolu 4 Il-laboratorju ta' riferenza tal-Komunità għandu jkun responsabbli għax-xgħolijiet li ġejjin: - jipprovdi t-tagħrif dwar metodi analitiċi u ttestjar komparattiv lill-laboratorji nazzjonali ta' riferenza, - jikkoordina l-applikazzjoni mill-laboratorji nazzjonali ta' riferenza tal-metodi riferiti fl-ewwl inċiż, billi jorganizza testjar komparattiv, b'mod partikolari, - jikkoordina l-iżvilupp ta' metodi ġodda analitiċi u javża lill-laboratorji anzzjonali ta' riferenza bil-progress magħmul f'dan il-qasam, - jorganizza taħriġ u korsijiet avvanzati għall-impjegati tal-laboratorji nazzjonali ta' riferenza, - jikkollabora mal-laboratorji responsabbli għall-analizzar ta' biotossini marini f'pajjiżi terzi, - jipprovi għajnuna xjentifika u teknika lill-Kummissjoni, speċjalment fil-każi fejn ir-riżultati ta' l-analiżi jkunu kontestati bejn l-Istati Membri. Artikolu 5 Il-laboratorju ta' riferenza tal-Komunità għall-biotossini marini għandu jissodisfa l-kondizzjonijiet ta' tħaddim li ġejjin; - li l-impjegati jkun kwalifikati u jkunu jafu biżżejjed dwar it-teknika applikata fl-analiżi ta' biotossini marini, - li l-apparat u s-sustanzi meħtieġa għat-twettiq tax-xgħolijiet stipulati fl-Artikolu 4 jkunu disponibbli, - li jkun hemm f'postha struttura addattata ta' amministrazzjoni, - li n-natura kunfidenzjali ta' ċerti suġġetti, riżultati u rapporti tkun osservata mill-impjegati, - li l-prinċipji ta' prattika tajba tal-laboratorju aċċettata internazzjonalment tiġi segwita, - li lista aġġornata tas-sustanzi ta' riferenza miżmuma mill-Bureau ta' riferenzi tal-Komunità tkun disponibbli, flimkien ma' lista aġġornata tal-manifatturi u provvedituri ta' dawn is-sustanzi. Artikolu 6 Din id-Deċiżjoni hija ndirizzata lill-Istati Membri. Magħmul fil-Lussemburgu, l-14 ta' Lulju 1993. Għall-Kunsill Il-President B. Westh [1] ĠU C 15, tat-18.1.1993, p. 7. [2] ĠU C 115, tas-26.4.1993. [3] ĠU C 129, ta’ l-10.5.1993, p. 7. [4] ĠU L 268, ta’ l-24.9.1991, p. 1. [5] ĠU L 268, ta’ l-24.9.1991, p. 15. [6] ĠU L 224, tat-18.8.1990, p. 19. -------------------------------------------------- ANNESS il-Belġju u l-Lussemburgu: - istituzzjoni d'hygiène et d'épidémiologie Département microbiologie — Service bactériologie Av. Juliette Vytsman 14–16 1050 Bruxelles — BELGIUM id-Danimarka: - Fiskeriministeriet Fiskerikontrollen Dronningens Tvaergade 21 P.O. Box 9050 DK-1022 Copenaghen K — DENMARK il-Ġermanja: - Bundesgesundheitsamt (BGA) Thielallee 88–92 D-1000 Berlin 33 — GERMANY Greċja: - The Institute of Hygiene Iese Odos 75 Botanicos 11855 Athens — GREECE Spanja: - Laboratorio del Ministerio de Sanidad y Consumo Unidad Administrativa de Vigo Estación marítima s/n 36201 Vigo — SPAIN Franza: - Laboratoire central d'hygiène alimentaire 43, rue de Dantzig 75015 Paris — FRANCE l-Irlanda: - Sajd Research Centre Abbotstown Dublin 15 — IRELAND l-Italja: - Consorzio di studi, ricerche ed interventi sulle risorse marine Viale Vespucci 2 47042 Cesenatico (FO) — ITALY l-Olanda: - Postbus 1 Rijkinstituut voor Volksgezondheid en Milieuhygiëne (RIVM) 3720 BA Bilthoven — NETHERLANDS il-Portugall - Laboratório do Instituto Nacional de Investigaçao das Pescas (INIP) AV. Brasília s/n 1400 Lisbon — PORTUGAL ir-Renju Unit: - Torry Research Station PO Box 31, 135 Abbey Road Aberdeen AB9 8DG UK — UNITED KINGDOM --------------------------------------------------